b'\n_START_ARTICLE_\nIsraelsk vin\n_START_SECTION_\nVinproduktion i tidligere tider\n_START_PARAGRAPH_\nVin har v\xc3\xa6ret produceret i omr\xc3\xa5det fra f\xc3\xb8r-bibelsk tid. Landomr\xc3\xa5derne, som var kendt som Kanaan og Judea producerede vin 2000 \xc3\xa5r f\xc3\xb8r vinproduktion var kendt i Europa. Vinproduktionen havde p\xc3\xa5 denne tid b\xc3\xa5de stor \xc3\xb8konomisk betydning og vin havde vigtige rituelle betydninger._NEWLINE_Byen Gibeon var et centrum for vinproduktion p\xc3\xa5 denne tid. Ark\xc3\xa6ologiske udgravinger i 1959 og 1960 afd\xc3\xa6kkede vink\xc3\xa6ldere med vin, som var produceret mellem 600 og 700. Arkitektonisk er der mange ligheder mellem disse vink\xc3\xa6ldere og k\xc3\xa6ldere i Champagne i Frankrig, men lagerrummene i Israel blev bygget 500 \xc3\xa5r tidligere._NEWLINE_Efter de romerske erobringer i Jud\xc3\xa6a i 70 blev mange ving\xc3\xa5rde \xc3\xb8delagt. De resterende overlevede ikke den muslimske periode, som startede i 636 og som f\xc3\xb8rte til et 1200 \xc3\xa5r langt afbrudt i vinproduktionen.\n_START_SECTION_\nOmstart\n_START_PARAGRAPH_\nDen moderne vinproduktion i Israel blev grundlagt af baron Edmond James de Rothschild, som ejede det ber\xc3\xb8mte Bordeauxslot Ch\xc3\xa2teau Lafite-Rothschild. I 1882 st\xc3\xb8ttede han den nye b\xc3\xb8lge af j\xc3\xb8diske immigranter ved at bidrage til opbygningen af en levedygtig vinindustri. I starten oplevede pionererne mange tilbageslag; jorden var stenet og sandfyldt, avlen overlevede ikke den varme sol og de f\xc3\xb8rste ving\xc3\xa5rde blev ramt af phylloxera._NEWLINE_I 1906 overlod Rotschild ledelsen af ving\xc3\xa5rdene til vindyrkerne, som dannede et kooperativ. I 1957 donerede n\xc3\xa6ste generation Rotschild, James Rothschild, anl\xc3\xa6ggene til vindyrkernes kooperativ. I den f\xc3\xb8rste tid havde disse vine navnet Carmel. I 1960\'erne fik israelske vine ord p\xc3\xa5 sig for at v\xc3\xa6re for tyktflydende og s\xc3\xb8de til at appellere til europ\xc3\xa6isk smag._NEWLINE_I 1970\'erne startede Carmel de f\xc3\xb8rste fors\xc3\xb8g p\xc3\xa5 at producere vine baseret p\xc3\xa5 rene druetyper (Cabernet Sauvignon og Sauvignon Blanc)._NEWLINE_Det f\xc3\xb8rste skridt mod anerkendelse for kvalitetsproduktion blev taget med vinen Carmel Special Reserve 1976, som blev taget til markedet i 1980. Vinen var det f\xc3\xb8rste alvorlige fors\xc3\xb8g p\xc3\xa5 at lave en "fin" vin \xe2\x80\x93 og det var vellykket. Ogs\xc3\xa5 1979-\xc3\xa5rgangen af denne vin fik en god modtagelse.\n_START_SECTION_\nVinrevolution\n_START_PARAGRAPH_\nI 1980-tallet startede kvalitetsrevolutionen for alvor, f\xc3\xb8rst og fremst med oprettelsen af en ving\xc3\xa5rd p\xc3\xa5 Golanh\xc3\xb8jderne i 1983. Eksperter fra Californien blev hentet ind, samtidig som man investerede i f\xc3\xb8rsteklasses udstyr. Beliggenheden i h\xc3\xb8jere, koldere klima bet\xc3\xb8d et tidevandsskifte for produktionen af kvalitetsvin. Under navnet Yarden vandt den nye ving\xc3\xa5rd en r\xc3\xa6kke medaljer p\xc3\xa5 IWSC i London og Vinexpo i Bordeaux._NEWLINE_Internationalt f\xc3\xb8rte resultaterne til, at druer som Grenache, Semillon, Petit Sirah og Carigan blev byttet ud. Fokus blev sat p\xc3\xa5 planting af Cabernet Sauvignon, Merlot, Sauvignon Blanc, Chardonnay, Pinot Noir samt hvit Riesling og Gew\xc3\xbcrztraminer._NEWLINE_Successen fra Golan f\xc3\xb8rte i n\xc3\xa6ste omgang til, at vindyrking blev startet i en r\xc3\xa6kke andre, h\xc3\xb8jereliggende omr\xc3\xa5der.\n_START_SECTION_\nDruetyper\n_START_PARAGRAPH_\nDe mest almindelige druer i israelsk vinproduktion i dag er Cabernet Sauvignon, Merlot, Sauvignon Blanc og Chardonnay. Der dyrkes ogs\xc3\xa5 en del Pinot Noir, Cabernet Franc, Johannisberg Riesling, Gew\xc3\xbcrztraminer og Muscat Canelli. Blandt nyere drueslag er Syrah/Shiraz de mest lovende.\n_START_SECTION_\nP\xc3\xa5virkning\n_START_PARAGRAPH_\nSelv om vinproduktionen har franske r\xc3\xb8dder, er det f\xc3\xb8rst og fremmest vinekspertise fra Californien, som har bidraget til den udvikling, som skete fra 1980-tallet. Australsk indflydelse har efter hvert ogs\xc3\xa5 gjort sig g\xc3\xa6ldende og israelske vinproducenter har uddannelse og henter inspiration fra Australien, Californien, Frankrig og Italien. Australien har i dag en dominerende inflydelse.\n_START_SECTION_\nOpsummering\n_START_PARAGRAPH_\nIsraelsk vin har udviklet sig dramatisk fra den sirupss\xc3\xb8de drik, som gav afsmag for nogle \xc3\xa5rtier siden. I dag findes israelske vine p\xc3\xa5 trestjerners Michelinrestauranter og p\xc3\xa5 hylderne hos velrenommerede vinhandlere b\xc3\xa5de i Europa og USA. Yarden har etableret et renomm\xc3\xa9. Carmel findes p\xc3\xa5 ny p\xc3\xa5 hylderne i supermarkeder i Europa og USA. Eksporten g\xc3\xa5r til 40 lande, f\xc3\xb8rst og fremmest i Europa og Nordamerika. Israel er ny p\xc3\xa5 dagens vinmarked, men traditionerne er blandt de \xc3\xa6ldst dokumenterede.'